armvectores/hy_wikipedia_2023 huggingface dataset:
Նարնջի յուղ

Նարնջի յուղ կամ Նարնջի քաղցր յուղ, եթերային յուղ, որը ստացվում է նարնջի կեղևից և պտղից (Citrus sinensis)։


== Հատկություններ ==
Նարնջի յուղ, նարնջի պտղի հոտով և ոչ դառը համով դեղին կամ նարնջագույն հեղուկ, սառելու դեպքում պղտորվում է։

96%-անոց էթիլ սպիրտում (1:0,5÷1) լուծվում է, իսկ ջրում՝ ընդհանրապես լուծելի չէ։


== Բաղադրություն ==
Յուղի ընդհանուր բաղադրության մեջ ածխաջրերի քանակը > 90 % -ից, նրանցից հիմնականը հանդիսանում են՝  (+)-լիմոնենը, ցիտրալը, դեկանալը, ալիֆատիկ և տերպենատիկ սպիրտների բարդ եթերները և սեսկբիտերպենային ալդեհիդները՝ α- և β- սինենսալներ։
Բացի այդ յուղի բաղադրության մեջ մտնում են՝ միրցեն, α- և β- տերպինեններ, α-տերպինոլեն, ֆելանդրեն, n-ցիմոլ, α-պինեն, α-տույեն, կամֆեն, սաբինեն, ֆերնեզեն, α- և β-կուբեբեններ, α-և β-կոպաեններ, β-էլեմեն, կարիոֆիլլեն, α- և β-գումուլեններ, վալենսեն, δ-կադինեն, α- և β-իլանգեններ, α-տերպինեոլ, ցիտրոնելլոլ, լինալոոլ, ներոլ, գերանիոլ և մի շարք բաղադրամասեր։


== Ստացում ==
Ստանում են նարնջի կեղևը և ամբողջական պտուղները, առանց տաքացնելու, սեղմելով։
Հիմնական արտադրողներն են Իսպանիան, Իտալիան, ԱՄՆ-ը, Մեքսիկան, Գվինեան, Իսրայելն ու Բրազիլիան։


== Կիրառումներ ==
Կիրառում են ոչ ալկոհոլնային խմիչքների պատրաստման մեջ, հրուշակեղենների արտադրության մեջ, օծանելիքների կազմության մեջ՝ որպես բաղադրամաս, օճառների և կոսմետիկ միջոցների արտադրության մեջ՝ որպես բույր։
Արոմաթերապիայի ղեկավարությունը խորհուրդ է տալիս օգտագործել նարնջի քաղցր յուղը՝ նյարդային լարվածության, դեպրեսիայի, անքնության ժամանակ, նաև օգտակար է համարվում ջղաձգության համար ։


== Ծանոթագրություններ ==


== Գրականություն ==
Войткевич С. А. Эфирные масла для парфюмерии и ароматерапии. — М.: Пищевая промышленность, 1999. — ISBN 5-89703-008-1
Хейфиц Л. А., Дашунин В. М. Душистые вещества и другие продукты для парфюмерии. — М.: Химия, 1994. — 256 с. — 2 000 экз. — ISBN 5-7245-0967-9


== Արտաքին հղումներ ==
«Նարնջի յուղ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Քաղցր նարինջ
Նարնջի եթեփրային յուղի պատմությունը
Արզական (լեռ)

Արզական, Մամադալի, լեռնագագաթ Հայաստանի Կոտայքի մարզում, Թեղենյաց լեռների հարագվային մասում, Արզական գյուղից 4 կմ հյուսիս-արևմուտք։ Բարծրություն 2502 մ։


== Ծանոթագրություններ ==
Ֆրանկվիլ (Էնայի գավառ)

Ֆրանկվիլ (ֆր.՝ Franqueville), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Վերվեն:
Համայնքի INSEE կոդը՝ 02331:


== Բնակչություն ==
2010 թվականի տվյալներով՝ համայնքի բնակչությունը կազմում է 130 մարդ։ 


== Տնտեսություն ==
2010 թվականին համայնքի 83 աշխատունակ (15-64 տարեկան) բնակիչներից 66-ը տնտեսապես ակտիվ էին, 17-ը՝ ոչ ակտիվ (ակտիվության ցուցանիշը կազմել է 79,5%, 1999 թվականին եղել է 67,6%)։ 66 տնտեսապես ակտիվ բնակիչներից աշխատում էին 58-ը (25 տղամարդ և 33 կին), գործազուրկ էին 8 մարդ (6 տղամարդ և 2 կին)։ 17 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 9-ը՝ թոշակառուներ, 6-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ֆրանկվիլ (ֆր.)
Փերուշան

Փերուշան, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
XIX դարի վերջին ուներ նաև 4 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
(68) Լետո

(68) Լետո (անգլ.՝ Leto), աստերոիդ աստերոիդների հիմնական գոտում։ Հայտնաբերվել է 1861 թվականի ապրիլի 29-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 2,780488 ա. մ., առավելագույնը մոտենում է 2,2595 ա. մ. հեռավորության վրա և հեռանում 3,3015 ա. մ., իսկ Երկրի ուղեծրին Լետո աստերոիդը նվազագույնը մոտենում է 1,2648 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1693,48 երկրային օրվա ընթացքում, իր ուղեծրով շարժվելով միջինում 0,21258 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,97° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)Լետո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բախչիսարայ (այլ կիրառումներ)

Բախչիսարայ, կարող է վերաբերել՝

Բախչիսարայ - գյուղ Ռուսաստանի Բաշկորտոստան հանրապետության Տույմազինսկի շրջանի կազմում
Բախչիսարայ - քաղաք Ուկրաինայի Ղրիմի Ինքնավար Հանրապետության Բախչիսարայի շրջանում
Քարլի Հենսոն

Քարլի Հենսոն (անգլ.՝ Carlie Hanson, մայիսի 18, 2000(2000-05-18), Onalaska, La Crosse County, Վիսկոնսին, ԱՄՆ), ամերիկացի երգչուհի և երգերի հեղինակ, որը հայտնի է դարձել իր «Only One» երգի շնորհիվ։ Նա թողարկել է իր դեբյուտային՝ «Junk» մինի ալբոմը 2019 թվականի հունիսի 7-ին։


== Վաղ կյանք և կրթություն ==
Հենսոնը ծնվել և մեծացել է Վիսկոնսին նահանգի Օնալասկա քաղաքում։ Նա ներշնչվել է կանադացի երգիչ Ջասթին Բիբերից և որոշել է երաժշտությամբ զբաղվել։ 14 տարեկանում նա և նրա ընկերը սկսել են քավերներ տեղադրել ՅուԹյուբում, հույս ունենալով հետևել Բիբերի անցած ճանապարհը։


== Կարիերա ==


=== 2016–2018․ Կարիերայի սկիզբ ===
2016 թվականի մայիսին, աշխատելով ՄաքԴոնալդսի գանձապահ, Հենսոնը մասնակցել է iHeart Radio-յի տեղական մրցույթին՝ համերգին Զեյնին տեսնելու համար։ Որպես իր ելույթ, նա տեսահոլովակ է ձայնագրել, որտեղ երգել է Զեյնի «Pillowtalk» երգն՝ առևտրի կենտրոնի մոտ կայանված մեքենայում նստած։ Նա տեղադրել է տեսանյութն Ինստագրամում, և դրանով արագ կիսվել է I Heart-ը՝ զգալի ուշադրություն գրավելով։ Հետագայում Հենսոնի հետ կապվել է տաղանդների գործակալը, որը նրան հրավիրել է Տորոնտո լսումների՝ «House of Wolf»-ի պրոդյուսերների համար ձայնագրվելու համար։ Լոս Անջելեսում նա աշխատել է երգերի հեղինակ Դեյլ Էթտոնիի հետ։ 2017 թվականի նոյեմբերին Թեյլոր Սվիֆթն ընդգրկել է Հենսոնի երկրորդ՝ «Only One» սինգլը Apple Music-ի իր սիրելի երգերի փլեյլիստում։ 2018 թվականի մարտին Հենսոնը թողարկել է այդ երգի տեսահոլովակը, որը նկարահանվել է Similar But Different-ի կողմից, և որի համար հավաքվել է միայն կանանցից բաղկացած խումբ։ 2018 թվականի ապրիլին «Only One» երգն օրական միջինը 400,000 սթրիմներ էր հավաքում։
2018 թվականի սեպտեմբերին Հենսոնը սկսել է շրջագայել Թրոյ Սիվանի և Քիմ Փեթրասի հետ Սիվանի Bloom Tour-ի ժամանակ, ելույթներ ունենալով այնպիսի վայրերում, ինչպիսիք են Նյու Յորքի Ռադիո սիթի մյուզիք հոլը (անգլ.՝ Radio City Music Hall) և Լոս Անջելեսի Հունական թատրոնը (անգլ.՝ Greek Theater)։ Երգչուհու Մինեապոլիսում շոուի ակնարկում Twin Cities Media-ն բարձր է գնահատել նրա աշխատանքը՝ նշելով, որ «Քարլի Հենսոնը մի քիչ Լորդ է, մի քիչ՝ Բիլլի Այլիշ և Kiiara, և նաև սեփական շատ բաներ ունի»։


=== 2019․ «Junk» ===
2019 թվականի հունվարին Հենսոնն աջակցել է Yungblud-ին Եվրոպայում վերջինիս շոուների շարքի ժամանակ։ Նա պայմանագիր է կնքել Warner Bros. Records-ի հետ  2019 թվականի փետրվարին և Primary Wave Music-ի հետ՝ նույն թվականի մարտին։ 2019 թվականի ապրիլի 26-ին Հենսոնը թողարկել է «Back in My Arms» երգը։ Ավելի ուշ հայտարարվել է, որ այն դառնալու է երգչուհու դեբյուտային՝ «Junk» մինի ալբոմի գլխավոր սինգլը։ 2019 թվականի մայիսի 24-ին նա թողարկել է «WYA»-ը՝ «Junk»-ի երկրորդ սինգլը։ Նույն օրն ավելի ուշ Թեյլոր Սվիֆթն ավելացրել է Հենսոնի մեկ այլ՝ «Back in My Arms» երգն իր Apple Music-ի փլեյլիստում։ Մինի ալբոմը, որը կազմված է հինգ երգերից, թողարկվել է 2019 թվականի հունիսի 7-ին։ 2019 թվականի սեպտեմբերին երգչուհին հայտարարել է Եվրոպայով և Մեծ Բրիտանիայով The WYA Tour շրջագայության մասին։


== Սկավառակագրություն ==


=== Մինի ալբոմներ ===


=== Սինգլներ ===


=== Տեսահոլովակներ ===


== Ծանոթագրություններ ==


== Արտաքին հղումներ ==
Պաշտոնական կայք
Գրաունո

Գրաունո (իտալերեն՝ Grauno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 152 մարդ (2008), բնակչության խտություն՝ 21 մարդ/կմ²։ Զբաղեցնում է 7 կմ² մակերես։ Փոստային ինդեքս՝ 38030։ Հեռախոսային կոդ՝ 0461։
Տուրի սուրբ Մարտինը հարգվում է որպես կոմունայի հովանավոր։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 685002


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռաիսա Մինասյան

Ռաիսա Մարկոսի Մինասյան (մարտի 19, 1935(1935-03-19), Երևան, Հայկական ԽՍՀ, ԱԽՖՍՀ, ԽՍՀՄ), հայ մանկաբույժ։ Բժշկական գիտությունների դոկտոր (1973): Պրոֆեսոր (1974):


== Կենսագրություն ==
Ռաիսա Մինասյանը ծնվել է 1935 թվականի մարտի 19-ին, Երևանում։ 1958 թվականին ավարտել է Երևանի բժշկական ինստիտուտը։ 1976-1984 թվականներին և 1990-1996 թվականներին եղել է Երևանի պետական բժշկական համալսարանի մանկական հիվանդությունների ամբիոնի վարիչ, 1996-2003 թվականներին՝ պրոֆեսոր։
Աշխատանքները վերաբերում են վաղ մանկական տարիքի երեխաների ստամոքսաղիքային, երիկամային հիվանդություններին, իմունաբանությանը, նորածնաբանությանը (նեոնատոլոգիա) և Հայաստանում մանկաբուժության պատմությանը։


== Երկեր ==
Մանկական հիվանդությունների տարբերակիչ ախտորոշում։ Ուսումնական ձեռնարկ, Մինասյան Ռաիսա Մարկոսի, Երևան, «Տիգրան Մեծ», 2000։
Ինչպես մեծացնել առողջ երեխա։ (Խորհուրդներ ծնողներին), Մինասյան Ռաիսա Մարկոսի, Անջելյան Բորիս Հովհաննեսի, ՀԽՍՀ «Գիտելիք» ընկերություն, Երևան, «Գիտելիք», 1989։
Երեխաների գլոմերուլոնեֆրիտ, Մինասյան Ռաիսա Մարկոսի, Երևան, «Հայաստան», 1983։
О развитии педриатрии в Армении, Ереван, 1990.


== Ծանոթագրություններ ==
Դուգլաս շրջան (Կոլորադո)

Անվան այլ կիրառումների համար տե՛ս՝ Դուգլաս շրջան (այլ կիրառումներ)Դուգլաս շրջան (անգլ.՝ Douglas County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 2182 կմ² է, բնակչությունը՝ 285465 մարդ (2010 թ. տվյալներով)։ Շրջկենտրոնն է Քասլ Ռոք բնակավայրը։ Կազմավորվել է 1861 թ.։
Շրջանառություն (տնտեսություն)

Շրջանառություն տնտեսագիտությունում, արժեքի ձևի փոփոխման պրոցես, որն արտադրությունը կապում է բաշխման և սպառման հետ, համարվում է աշխատանքի արդյունքների և սեփականության այլ օբյեկտների ապրանքափոխանակության ձև։ Շրջանառությունյան գործընթացում առուծախի միջոցով ապրանքները փոխարկվում են փողի, փողը՝ ապրանքների։ Ապրանքների անմիջական փոխանակությունից այն տարբերվում է նրանով, որ ւոեղի է ունենում Փողի միջնորդությամբ։ Շրջանառության ընդլայնումը կապված է ապրանքային արտադրության զարգացման հետ։ Արժեքի փողային ձեի ծագումով այն ստացել է ֆունկցիոնալ ինքնուրույնություն՝ սկզբում ընդգրկելով տեղական, ապա՝ ներքին միասնական և համաշխարհային շուկան։ Ապրանքաշրջանառության հիման վրա զարգացել են դրամաշրջանառությունը, վարկային և արժեթղթերի շրջանառությունը։ Աշխատուժային առքու վաճառքի դեպքում ապրանքային շրջանառությունն ստանում է համընդհանուր բնույթ։ Շրջանառության նպատակն ու շարժիչ ուժը արժեքի մեծացումն է, շահույթի ստացումը, իսկ ապրանքների փոխանակությունը սոսկ շահույթի կորզման պայմանն է, վճռականը կապիտալի շրջանառություն է։ Շրջանառությունը ենթարկված է տարերային տնտեսական օրենքների գործողությանը, տեղի է ունենում արտադրության անարխիայի և մրցակցության պայմաններում, ուղեկցվում գերարտադրության տնտեսական ճգնաժամերով։
Խոսափող

Խոսափող կամ Միկրոֆոն, այլ թարգմանությամբ մանրաձայն (հուն․՝ μικρός — փոքրիկ, φωνη — ձայն), ձայնային տատանումները էլեկտրականի փոխակերպող էլեկտրաձայնային սարք։
Կիրառվում է հեռագրության, ռադիոհաղորդումների, հեռուստատեսության մեջ, ձայնի ուժեղացման և ձայնագրման համակարգերում։ Ըստ գործողության սկզբունքի լինում են ածխային, էլեկտրադինամիկական (լինում են կոճային և ժապավենային տիպերի), կոնդենսատորային, էլեկտրետային, պիեզոէլեկտրական և էլեկտրամագնիսական, ըստ գործողության ուղղվածության՝ չուղղորդված, միակողմանի և երկկողմանի ուղղորդված։ Ստերեոֆոնային ռադիոհաղորդումներում և ձայնագրման մեջ կիրառում են երկու միատեսակ միաուղղորդված խոսափողների (հաճախ կոնդենսատորային կամ Էլեկտրադինամիկական) համակարգ։ Երկու խոսափող կիպ տեղավորվում են մեկ պատյանում իրար տակ այնպես, որ առավելագույն զգայունության ուղղությունները իրար հետ կազմեն 90° անկյուն (ստերեոֆոնային խոսափող)։
Ստորև աղյուսակում բերված են խոսափողների հիմնական պարամետրերի միջինացված արժեքները (փակագծերում նշված են որակի դասերը․ Բդ-բարձր, 1դ-առաջին, 2դ-երկրորդ, 3դ-երրորդ)։
Լելյակի (գյուղ, Պրիյատինի շրջան)

Անվան այլ կիրառումների համար տե՛ս՝ ԼելյակիԼելյակի (ուկրաիներեն՝ Леляки), գյուղ Ուկրաինայի Պոլտավայի մարզի Պրիյատինի շրջանում։
ՈՒՎՏԿՕԴ կոդը՝ 5323884903: 2001 թվականի տվյալներով Լելյակի գյուղում բնակվում էր 175 մարդ։ Բնակչության խտությունը կազմում էր 115,28 մարդ/կմ²։ Բնակավայրը զբաղեցնում է 1518 կմ² տարածք։


== Աշխարհագրություն ==
Լելյակի գյուղը գտնվում է Ուդայ գետի աջ ափի մոտ, գետի հոսքից վերև, 2 կմ հեռավորության վրա գտնվում է Գուրբինցի գյուղը, իսկ գետի հոսքով ներքև, 2,5 կմ հեռավորության վրա գտնվում է Կեյբալովկա գյուղը, հակառակ ափին գտնվում է Ուսովկա գյուղը։ Այս տեղանքում գետը ճահճացած է և առաջացնում է գետաբերանի ծովախորշեր և ճահճացած լճեր։ Գյուղի մոտակայքով անցնում է Տ-2501 ավտոճանապարհը։


== Անվան ծագումնաբանություն ==
Ուկրաինայի տարածքում գոյություն ունի 4 բնակավայր Լելյակի տեղանվամբ։


== Պատմություն ==
Լելյակի գյուղը հիմնադրվել է 1916 թվականին։


== Տնտեսություն ==
Գյուղում գործում է կաթնա-առևտրային ֆերմա։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իտամարատի

Իտամարատի  (պորտ.՝ Itamarati), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Խուխույ գավառի կազմի մեջ։


== Ծանոթագրություններ ==
Մոնրեալի քաղաքապետարան

Մոնրեալի քաղաքապետարան (ֆր.՝ Hôtel de Ville de Montréal), Մոնրեալի տեղական կառավարման մարմնի նստավայր։ 5 հարկից բաղկացած կառույց է։ Քաղաքապետարանի բնօրինակ շենքը նախագծել են ճարտարապետներ Անրի-Մորիս Պերոն և Ալեքսանդր Կաուպեր Հատչիսոնը։ Շենքը կառուցվել է 1872-1878 թվականներին երկրորդ կայսրության ճարտարապետության ոճով։ Տեղակայված է Հին Մոնրեալում՝ Place Jacques-Cartier հրապարակի և Champ de Mars զբոսայգու միջև Նոտր Դամ փողոցի 275 հասցեում։ Մետրոյի ամենամոտ կայարանը գազարագույն գծի Champ-de-Mars կայարանն է։
Որպես Կանադայի Երկրորդ կայսրության ճարտարապետական ոճի լավագույն օրինակ և երկրի առաջին քաղաքապետարան, որը կառուցվել է բացառապես որպես մունիցիպալ վարչարարության համար նախատեսված կառույց՝ 1984 թվականին ճանաչվել է Կանադայի Ազգային պատմական նշանակության օբյեկտ։


== Պատմություն և ճարտարապետություն ==

Շենքի շինարարությունը սկսվել է 1872 թվականին և ավարտվել 1878 թվականին։ 1922 թվականի մարտին բնօրինակ շենքը հրդեհվել է, որից մնացել է միայն արտաքին պատը և ոչնչացել են քաղաքի պատմական բազմաթիվ գրառումներ։ Ճարտարապետ Լուի Պարոնիին (ֆր.՝ Louis Parant) հանձնարարվել է վերակառուցել այն, սակայն նա որոշել է կառուցել ամբողջովին նոր շենք` ինքնատիպ պողպատե կառույցով։ Քաղաքապետարանի շենքը մոդելավորվել է ֆրանսիական Տուր քաղաքի քաղաքապետարանի նմանությամբ։ Մյուս փոփոխությունները ներառում էին մանսարդ տանիքի վերանորոգումը նոր Beaux-Arts ոճով, նախկին սալիկների շերտերը փոխարինվեցին պղնձե տանիքով։
1967 թվականին Ֆրանսիայի նախագահ Շառլ դը Գոլը իր «Երկար, ազատ կյանք ունեցիր, Քվեբեկ» (ֆր.՝ Vive le Québec libre) ճառը արտասանել է այս շենքի պատշգամբից։


== Գրականություն ==
Rémillard, Francois. Montreal architecture: A Guide to Styles and Buildings. Montreal: Meridian Press, 1990.


== Ծանոթագրություններ ==


== Արտաքին հղումներ ==
Montreal City Hall—Hôtel de ville de Montréal Archived 2011-01-29 at the Wayback Machine.
Photograph:Montreal City Hall, 1875 - McCord Museum
Photograph:Montreal City Hall, about 1878 - McCord Museum
Photograph:Montreal City Hall, 1896 - McCord Museum
Photograph:Montreal City Hall, 1913 - McCord Museum
Պալասովի տուն (Տագանրոգ)

Պալասովի տուն (ռուս.՝ Дом Паласова), մեկ- և մեկուկեսհարկանի շենք Ռուսաստանի Ռոստովի մարզի Տագանրոգ քաղաքի Ուկրաինական նրբանցքում և Հունական փողոցում։ Մշակութային ժառանգության տարածաշրջանային նշանակության օբյեկտ է` համաձայն 1992 թվականի նոյեմբերի 18-ի թիվ 301 որոշման։
Հասցեն` ք. Տագանրոգ, Հունական փողոց, տուն 61։


== Պատմություն ==
Տագանրոգ քաղաքի Հունական, 61 հասցեի կիսանկուղով մասնաշենքը կառուցվել է 19-րդ դարի 3-րդ քառորդում։ Տունը պատկանել է իսկական պետական խորհրդական Նիկոլայ Դմիտրիևիչ Ալֆերակիին, իսկ նրա մահից հետո՝ որդիներին՝ կոմպոզիտոր Ախիլեսին, կենդանաբան Սերգեյին և սենեկապետ Միխայիլին։ Մասնաշենքը կառուցվել է Ուկրաինական նրբանցքում՝ Հունական փողոցի հետ խաչմերուկում։

1880-ական թվականների վերջին տունը գնել է հունահպատակ Անտոն Նոմիկոսը։ Նրա մահից հետո տունը կտակով անցել է նրա ժառանգներին։ 1910-ական թվականներից մինչև 1925 թվականը տունը պատկանել է սոտնիկ Իվան Իվանովիչ Մինաևին և նրա կնոջը՝ Եկատերինա Պետրովնային։
Տան մեկուկեսհարկանի մասնաշենքը կառուցված է կարմիր աղյուսից և անկյունայինի շարունակությունն է։ Այն կառուցվել է առաջինից ավելի ուշ՝ նույնպես 19-րդ դարի 3-րդ քառորդում։ Այս մասնաշենքի սեփականատերը եղել է վաճառականուհի Ալեքսանդրա Անաստասևնան։

Տունը մեկուկեսհարկանի է, քանի որ Ուկրաինական նրբանցքն ունի թեքություն դեպի Հունական փողոցը։ 1842 թվականին Ալեքսանդրա Անաստասևնան ամուսնացել է տագանրոգցի վաճառական Ստավրո Անաստասևիչ Անաստասևի հետ։ 1880-ական թվականներին շենքը նրանցից գնել է այդ ժամանակ արդեն մահացած վաճառական, թուրքահպատակ Սավվա Եգորովիչ Պալասովի ընտանիքը։ Պալասովները զբաղվում էին ծխախոտի և ծխախոտային արտադրանքի վաճառքով, նրանց է պատկանել ևս մի քանի տուն Տագանրոգի տարբեր շրջաններում։ Պալասովների  տան նկուղային հարկում ապրել է համեստ գեներալ, զինվորական դատախազ Արակինի ընտանիքը։
20-րդ դարում տունը ձեռք է բերել սումցի վաճառական, հողատեր Դմիտրի Վասիլևիչ Չերևկովը, որը Տագանրոգի Ալեքսանդրի փողոցի առևտրային շարքերում ուներ մի քանի խանութ։ Դմիտրի Վասիլևիչը մահացել է 1906 թվականի դեկտեմբերի 28-ին՝ կյանքի 62-րդ տարում։ Նա կտակով 60 հազար ռուբլի էր նվիրաբերել աղքատ աշակերտների կրթաթոշակի համար։
Դմիտրի Վասիլևիչի մահից հետո շենքն անցել է նրա եղբայրներին՝ հունահպատակ Խառլամպի և Սպիրիդոն Իվանովիչ Մուսուրիներին։ Եղբայրները շենքի սեփականատերն են եղել մինչև 1925 թվականը։ 1910-ական թվականներին տանը բնակարան են վարձակալել Նավագնացության և առևտրի ոուսական ընկերակցության ներկայացուցիչ Մ. Ե. Սմոլնիկովը և Տագանրոգի առևտրային ուսումնարանի գերմաներենի ուսուցիչ Մատվեյ Իվանովիչ Շմիդտը։


== Ճարտարապետություն ==
Կարմիր աղյուսից կառուցված երկու մասնաշենքերի ուղղանկյուն պատուհանները զարդարում են եռանկյունաձև քիվերն ու զարդաքիվերը։ Մասնաշենքի շքամուտերն արված են Հունական փողոցի կողմից, նրանք զարդարված են սյուներով և քիվերով։
Խորհրդային իշխանության տարիներին շենքերն ազգայնացվել են։ Ներկայումս սրանք բնակելի շենքեր են։ Դրանք մշակութային ժառանգության տարածաշրջանային նշանակության օբյեկտ են։


== Գրականություն ==
Гаврюшкин О. П. По старой Греческой... (Хроника обывательской жизни). — Таганрог: Лукоморье, 2003. — 514 с. — ISBN 5-901565-15-0.


== Արտաքին հղումներ ==
Таганрог, ул. Греческая, 61 Archived 2020-11-01 at the Wayback Machine.
Տրեմեդալ

Տրեմեդալ (պորտ.՝ Tremedal), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Բրումադու գավառի կազմի մեջ։ Բնակչությունը կազմում է 20 811 մարդ՝ 2006 թվականի տվյալներով։ Գրավում է 1 779,422 կմ2 տարածք։ Բնակչության խտությունը՝ 11,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 35.093.958,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.671,94 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,608 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Մաադե

Մաադե (էստ․՝ Maade), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օսկարի 70-րդ մրցանակաբաշխություն

Օսկարի 70-րդ մրցանակաբաշխություն, 1997 թվականին կինեմատոգրաֆիայի բնագավառի ներդրումների համար «Օսկար» կինոմրցանակի հանձնման 70-րդ հանդիսություն։ Տեղի է ունեցել 1998 թվականի մարտի 23-ին Shrine Auditorium-ում (Լոս Անջելես, Կալիֆոռնիա)։
Անվանակարգերի թվով առաջատարը «Տիտանիկ» ֆիլմն էր (տասնչորս անվանակարգ, տասնմեկ «Օսկար»)։ «Լոս Անջելեսի գաղտնիքները» և «Խելացի Ուիլ Հանթինգ» ֆիլմերն առաջարկվել են ինը անվանակարգերում, բայց յուրաքանչյուրը հաղթել է միայն երկուսում։ «Ավելի լավ չի լինում» ֆիլմը ևս արժանացել է երկու «Օսկարի», թեև ներկայացված էր յոթ նոմինացիաներում։ Իսկ Սթիվեն Սփիլբերգի «Ամիսթադ» ֆիլմը ներկայացված էր չորս անվանակարգերում, սակայն ոչ մեկում հաջողություն չունեցավ։


== Մի քանի անվանակարգերում ներկայացված ֆիլմեր ==


== Մրցանակակիրների ու նոմինանտների ցանկեր ==
★ Հաղթողները նշված են այլ գույնով


=== Հիմնական անվանակարգեր ===


=== Այլ անվանակարգեր ===


=== Հատուկ մրցանակներ ===


== Տես նաև ==
Ոսկե Գլոբուսի 55-րդ մրցանակաբաշխություն
BAFTA-ի 51-րդ մրցանակաբաշխություն
Սեզարի 23-րդ մրցանակաբաշխություն
Սատուրնի 24-րդ մրցանակաբաշխություն
ԱՄՆ-ի կինոդերասանների գիլդիայի 4-րդ մրցանակաբաշխություն
Ոսկե ազնվամորու 18-րդ մրցանակաբաշխություն


== Արտաքին հղումներ ==
70-րդ մրցանակաբաշխության նոմինանտների ու հաղթողների ցանկը Ամերիկյան կինոակադեմիայի պաշտոնական կայքէջում(անգլ.)
«Օսկարի» 1998 թվականի նոմինանտներն ու լոուրեատները IMDb կայքում(անգլ.)
70-րդ մրցանակաբաշխության կազմակերպիչներն ու մասնակիցները IMDb կայքում(անգլ.)
Հաղթողների ու նոմինանտների բազան(անգլ.)
Հորդանանյան դինար

Հորդանանյան դինար (արաբ․՝ دينار‎‎; կոդ։ JOD; ոչ պաշտոնապես կրճատ՝ JD), Հորդանանի արժույթն է 1950 թվականից սկսած։
Հորդանանյան դինարը լայնորեն օգտագործվում է նաև Հորդանան գետի արևմտյան ափում իսրայելական շեքելի հետ միասին։ Դինարը բաժանված է 10 դիրհամի, 100 քիրշի (կոչվում է նաև պիաստր) կամ 1000 ֆուլուս։


== Պատմություն ==

1927-1950 թվականներին Պաղեստինյան արժութային հանձնաժողովը թողարկեց պաղեստինյան ֆունտը որպես պաշտոնական արժույթ Բրիտանական մանդատի Պաղեստինում և Տրանսհորդանիայի էմիրաթում։ 1946 թվականի մայիսի 25-ին Հորդանանը դարձավ անկախ թագավորություն, ծագեց ազգային արժույթի թողարկման գաղափարը և հանգեցրեց 1949 թվականի թիվ 35 ժամանակավոր ակտի ընդունմանը։ Սույն ակտով ստեղծվեց Հորդանանի Արժույթի խորհուրդը, որը դարձավ Հորդանանի արժույթը արքայությունում թողարկելու իրավունք ունեցող միակ իշխանությունը։ Լոնդոնում գործող կազմակերպությունը բաղկացած էր նախագահից և չորս անդամից։
Քանի որ 1950 թվականի հուլիսի 1-ի դրությամբ հորդանանյան դինարը դարձավ թագավորության պաշտոնական արժույթը, ապա 1950 թվականի սեպտեմբերի 30-ին թագավորության մեջ պաղեստինյան ֆունտի օգտագործումը դադարեցվեց։ Թղթադրամները, թեև թողարկել է Հորդանանի Արժույթի խորհուրդը,կրում էին երկրի պաշտոնական անունը՝ «Հորդանանի Հաշեմյան թագավորություն»։
Մինչև 1992 թվականը մետաղադրամները արաբերեն անվանվում էին ֆիլս, քիրշ, դիրհամ և դինար, բայց անգլերեն միայն ֆիլս և դինար։ 1992 թվականից ի վեր ֆիլսը և դիրհամը չեն օգտագործվում արաբերեն, իսկ անգլերեն անվանումները տրվում են դինարին, ինչպես նաև քիրշին կամ պիաստրին։


== Մետաղադրամներ ==
Մետաղադրամները թողարկվել են 1949 թվականին՝ 1, 5, 10, 20, 50 և 100 ֆիլս անվանական արժեքներով։ 1 ֆիլսի առաջին թողարկումը սխալմամբ հատվել է «1 ֆիլ» անվանմամբ։ 20 ֆիլս մետաղադրամները հատվել էին մինչև 1965 թվականը, 1968 թվականին հատվել էին 25 ֆիլս, իսկ 1970 թվականին՝ 1/4 դինար մետաղադրամները։ 1 ֆիլս մետաղադրամը վերջին անգամ հատվեց 1985 թվականին։ 1996 թվականին ավելի փոքր 1/4 դինար մետաղադրամները արտադրվեցին 1/2 և 1 դինար մետաղադրամների հետ միասին։

rub'a՝ արաբ.՝ "չորսի մաս" կամ "քառորդ".
nusf՝ արաբ.՝ "երկուսի մաս" կամ "կես".


== Թղթադրամներ ==
1949 թվականին թղթադրամները թողարկվեցին կառավարության կողմից 1/2, 1, 5, 10 և 50 դիրհամ անվանական արժեքներով։ 1959 թվականից սկսած Հորդանանի կենտրոնական բանկը ստանձնեց թղթադրամների արտադրությունը։ 20 դինար թղթադրամները թողարկվեցին 1977 թվականին, որից հետո 1999 թվականին թողարկվեցին 50 դինար թղթադրամները։ 1⁄2 դինար թղթադրամները փոխարինվեցին մետաղադրամներով 1999 թվականին։


== Փոխարժեքի ֆիքսված գործակից ==
1995 թվականի հոկտեմբերի 23-ից դինարի համար պաշտոնապես հաստատվել է ԱՄՀ-ի փոխառությունների հատուկ իրավական կարգավիճակ (SDRs): Գործնականում այն ամրագրված է հիմնականում 1 ԱՄՆ դոլար = 0.709 դինար, որը մեկնաբանվում է մոտ 1 դինար = 1.41044 դոլար։ Կենտրոնական բանկը ԱՄՆ դոլարի առք ու գնում է կատարում մեկ դոլարի դիմաց 0.708 դինարով և վաճառում է մեկ ԱՄՆ դոլար `0.710 դինարի դիմաց


== Տես նաև ==

Հորդանանի տնտեսությունը
Պաղեստինյան տարածքների տնտեսությունը


== Ծանոթագրություններ ==


== Արտաքին հղումներ ==
Հորդանանի Հաշիմյան թագավորության մետաղադրամներ
Հորդանանի Հաշիմյան թագավորության թղթադրամներ Archived 2020-11-29 at the Wayback Machine.
Հորդանանի թղթադրամներ (անգլերեն) (գերմ.)
Շարիաթ-Էլ-Համրա

Շարիաթ-Էլ-Համրա, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Էմրեջիկ

Էմրեջիկ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Սերչեմ գյուղի աջ կողմում։


== Բնակչություն ==
1877-1878 թվականներին ուներ 36 տուն թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բայտերյակովո (գյուղ, Ալնաշսկի շրջան)

Բայտերյակովո (ռուս.՝ Байтеряково), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 321 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշոտ Թավադյան

Աշոտ Թավադյան (հունիսի 14, 1953(1953-06-14), Երևան, Հայկական ԽՍՀ, ԽՍՀՄ), հայ պետական ​​գործիչ, տնտեսագետ, գիտնական, տնտեսագիտության դոկտոր (1992, ՌԳԱ Կենտրոնական տնտեսա-մաթեմատիկական ինստիտուտ, Մոսկվա), պրոֆեսոր, Ռուսաստանի բնական գիտությունների ակադեմիայի ակադեմիկոս, Կանադայի միջազգային տեղեկատվական ակադեմիայի իսկական անդամ։ Եղել է Հայաստանի Վերահսկիչ պալատի առաջին նախագահը (1996-2002 թվականներին)։ Թավադյանը Հայաստանի պետական ​​տնտեսագիտական ​​համալսարանի տնտեսամաթեմատիկական մեթոդների ամբիոնի վարիչն է։ Ավելի քան 100 գիտական աշխատությունների հեղինակ է։


== Կենսագրություն ==
1970-1975 թվականներին սովորել է Երևանի պետական համալսարանում՝ ստանալով գերազանցության դիպլոմ։ 1979 թվականին ստացել է տնտեսագիտության թեկնածուի աստիճան (ՌԳԱ ԿՏՄԻ, Մոսկվա), իսկ արդեն 1992 թվականին ստացել է տնտեսագիտության դոկտորի աստիճան։ 1994 թվականից ունի պրոֆեսորի կոչում։ 1996-2002 թվականներին եղել է Հայաստանի Վերահսկիչ պալատի նախագահ։ 2003 թվականից Տնտեսագիտական հետազոտությունների կենտրոնի ղեկավարն է։ 2009 թվականից ղեկավարում է Հայաստանի պետական տնտեսագիտական համալսարանի տնտեսամաթեմատիկական մեթոդների ամբիոնը։ 2013 թվականից ինտեգրացիոն գործընթացների հետազոտությունների խմբի ղեկավարն է։


== Հիմնական աշխատություններ ==
Ստորև ներկայացված են Աշոտ Թավադյանի մի քանի աշխատություններ․

«Տնտեսության անորոշության միջակայքեր», Մոսկվա, Նաուկա, 2012:
«Հետխորհրդային տնտեսության զգայունության շեմեր», Մոսկվա, Միր պերեմեն, # 2, 2013:
«Հայաստանը և Մաքսային միությունը. Ինտեգրման տնտեսական ազդեցության գնահատումը», Եվրասիական զարգացման բանկ, Սանկտ-Պետերբուրգ, 2013։
«Տնտեսության անորոշության գոտու նվազագույն միջակայքի սկզբունքը», Մոսկվա, Միր պերեմեն, # 1, 2014:
«Հայաստանում ինտեգրացիոն գործընթացների նպատակներն ու խնդիրները», Россия и новые государства Евразии, # 2, 2014:
«Sensitivity Thresholds of Countries with Transitional Economies», Canada, Intellectual Archive, Volume 3, Number 5, 2014:
«Եվրասիական տնտեսական միության երկրների դրամավարկային քաղաքականության ռեզերվները», Սանկտ Պետերբուրգ, Տնտեսության արդի հիմնախնդիրները, N3, 2017:
«Անորոշության գոտիները և տնտեսության տարբերակայնությունը», Մոսկվա, Ֆլինթա, 2019


== Ծանոթագրություններ ==
Քևին Ֆայգի

Քևին Ֆայգի (անգլ.՝ Kevin Feige, հունիսի 2, 1973(1973-06-02), Բոստոն, ԱՄՆ հունիսի 2, 1973, Բոսթոն, Մասսաչուսեթս, ԱՄՆ), ամերիկացի պրոդյուսեր, Marvel Studios-ի ղեկավարը։ Հատկապես հայտնի է Marvel Entertainment-ի կոմիքսների բազմաբյուջետային էկրանավորման պրոդյուսերության շնորհիվ։ The New York Times-ը 2011 թվականին վերջինիս բնորոշել է հետևյալ կերպ՝ Ամենակարող մարդկանցից մեկը կինոյում։
Ամուսնացած է, կինը մասնագիտությամբ սրտաբան-բժիշկ է։ Ունի մեկ աղջնակ։ Ապրում է Վեստֆիլդում, սիրում է հանգստանալ Walt Disney World-ում և հետաքրքրվում է կոմիքսներով։


== Կենսագրություն ==
Դեռ մանկուց Ֆայգին երազել է բացառապես աշխատել կինոբիզնեսի ոլորտում։ Այս հանգամանքի վրա հատկապես մեծ ազդեցություն է գործել Նրա պապը՝ Ռոբերտ Շորտը, ով ժամանակին զբաղվում էր օպերաների պրոդյուսերությամբ։
90-ականներին ապագա պրոդյուսեր Ֆայգին սովորում է Հարավային Կալիֆորնիայի Համալսարանում, փորձաշրջան է անցել Լոռեն Շուպեր Դոնների միջամտությամբ։ Ուսումն ավարտելուց հետո նույն Դոնների մոտ աշխատել է որպես օգնական։ Այս աշխատանքում մասնակցել է «Ձեզ նամակ» ֆիլմի ստեղծման նկարահանումներին։ Մասնավորապես այստեղ նրա աշխատանքը եղել է գլխավոր դերակատար Մեգ Ռայանին սովորեցնել էլեկտրոնային փոստի հետ աշխատելու կանոնները։ 2000 թվականին երբ Դոնները հանդիսանում էր հայտնի «Իքս մարդիկ« ֆիլմի պրոդյուսերներից մեկը, բարձրացնում է Ֆայգիի կոչումը, դարձնելով վերջինիս ևս ֆիլմի պրոդյուսեր։ Այս հանգամանքը Դոնները բացատրել է այսպես. Ֆայգիի ունեցած գիտելիքները կոմիքսների առումով մեծ աջակցություն կարող է հանդիսանալ ֆիլմի էկրանավորման պրոցեսում։ Շնորհիվ այն բանի, որ ֆիլմն ունենում է մեծ հաջողություն՝ 75 միլիոն բյուջեյի դիմաց շահույթ բերելով 300 միլիոն դոլար, Ֆայգին արժանանում է այդ ժամանակում Marvel Studios-ի ղեկավար Ավա Առադայի ուշադրությանը։ Ֆայգիի հետագա ղեկավարած ֆիլմերը, որոնք հանդիսանում էին բազմաբյուջետային բլոքբաստերներ, նույնպես ունենում են հաջողություններ և այս հանգամանը Ֆայգիին 2007 թվականին բարձրացնում են մինչև Marvel Studios-ի ղեկավարի պոշտոնին։ 2006 թվականին Ավա Առադան լքել էր ղեկավարի աթոռը։


== Աշխատաոճ ==
Պրոդյուսեր Քևին Ֆայգին իր աշխատաոճում կարևորում է կոնսերվատիզմի և ռիսկի միջև եղած հաշվեկշռի պահպանումը։ Իր ֆիլմերում Ֆայգին փորձում է պահպանել բնօրինակի առկայությունը։ Այսինքն փորձում է հնարավորինս ֆիլմը նմանեցնել կոմիքսին։ Չնայած ֆիլմերի հաջողություններին և ներդրված թանկ բյուջեյին, Ֆայգին ավելի շատ նախընտրում է նկարահանվելու հրավիրել քիչ հայտնի դերասանների և այնպիսի ռեժիսորների, որոնց անգործությունը երկար չի շարունակվել։
Շատ հաճախ Քևին Ֆայգիին համեմատում են Սթեն Լիի հետ, մեջբերելով այն, որ 60-ականներին Սթեն Լին կարողացավ բոլոր հետաքրքիր կոմիքսային կերպարներին միավորել մեկ ընդհանուր համաստեղությունում, իսկ 2000-ականներից սկսած Քևին Ֆայգին այդ նույնն արեց կինոէկրանավորման մեջ, կոմիքսային կերպարներին միավորելով 
Marvel-յան համաստեղության լավագույն ֆրանշիզներում։


== Ֆիլմագրություն ==


=== Ֆիլմեր ===


=== Հեռուստատեսութուն ===


=== Կարճամետրաժ ֆիլմեր ===


== Ծանոթագրություններ ==


== Աղբյուրներ ==
Kevin Feige-ին IMDb-ում
Kevin Feige-ին Twitter-ում
Մանիագո

Մանիագո (իտալերեն՝ Maniago), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պորդենոնե գավառում։
Բնակչությունը կազմում է 11812 մարդ, բնակչության խտություն՝ 171 մարդ/կմ²։ Զբաղեցնում է 69 կմ² մակերես։ Փոստային ինդեքս՝ 33085։ Հեռախոսային կոդ՝ 0427։
Քաղաքի հովանավոր պաշտպանն է Մարվ Պորեչսկին։


== Ժողովրդագրություն ==
Բնակչության աճը


== Կապի տվյալներ ==
Հեռախոս՝ 0427 707201
Էլեկտրոնային փոստ՝ urp@maniago.it
Պաշտոնական կայք՝ http://www.comune.maniago.pn.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Եթե սկեսուրը հրեշ է (ֆիլմ, 2005)

«Եթե սկեսուրը հրեշ է» (անգլ.՝ Monster-in-Law), ֆիլմ, որը նկարահանել է ռեժիսոր Ռոբերտ Լուկետիչը։


== Սյուժե ==
Չարլիի երկար տարիների փնտրումներից հետո, վերջապես գտնում է իր երազանքների տղամարդուն՝ Քեվինին, բայց նա այստեղ պարզեց նաև, որ տղայի մայրը, Վիոլան, իսկական մղձավանջ է։
Վիոլայի մոտ սկսվել էր կյանքի վատ շրջան, նախ նրան փոխարինում են իր սիրելի հեռուստաշուից, իսկ այնուհետև նա հայտնվում է շատ ներվային դրություններում։ Եվ այստեղ նաև իր սիրելի որդին, իր համար գտնում է հերթական ընկերուհուն, որի հետ էլ ապագայում պետք էր ամուսնանար։ Ինչպես այստեղ մնալ բարեսիրտ, երբ քո միակ որդին պատրաստվում է հրաժարվել քեզանից։ Պետք էր ինչ-որ բան անել, որպեսզի ապագա հարսը հիասթափվի իր ընտրաց ամուսնուց, իսկ որդին հակառակը, իր ընտրած կնոջից և հարսանիքը չեղարկվեր։ Դրա համար բոլոր միջոցներ շատ լան էին թվում, նույնիսկ Քեվինի նախկին ընկերուհին։ Բայց և Չարլին այդպես հանգիստ չէր հանձնվի։


== Դերերում ==


== Նկարահանող խումբ ==
Ռեժիսոր — Ռոբերտ Լուկետիչ
Պրոդյուսեր — Քրիս Բենդեր, Ռիչարդ Բրեներ, Թոբի Էմմերիհ
Սցենարիստ — Անյա Կոչեֆ
Օպերատոր — Ռասսել Կարպենտեր
Կոմպոզիտոր — Դեվիդ Նյուման, Ռոզի
Մոնտաժ — Սկոթ Հիլ. Քեվին Տենթ
Դերասանների ընտրություն — Ռոննա Կրեսս
Գլխավոր դիզայներ — Ջեյմս Տրուիսդեյլ
Դեկորացիան — Միսսի Սթուարտ
Հագուստների դիզայներ — Կիմ Բարրեթ


== Պարգևներ ==
Teen Choice Award, 2005 թվականին
Նոմինացիաններ (6)

լավագույն ժամադրություն
լավագույն կատակերգական դերասանուհի (Ջենիֆեր Լոպես)
լավագույն «քիմիա» դերասանների միջև (Ջենիֆեր Լոպես և Ջեյն Ֆոնդա)
Hissy Fit (Ջեյն Ֆոնդա)
լավագույն ստախոս (Ջեյն Ֆոնդա)
ամենազզվելի անձ (Ջեյն Ֆոնդա)BET Comedy Award, 2005 թվական
Հաղթանակ (1)

Կինոթատրոնի լավագույն դերասանուհի (Վանդա Սայկս)Golden Trailer Awards, 2005 թվական
Նոմինացիա (1)

Լավագույն կատակերգությունBlack Reel Awards, 2006 թվական
Նոմինացիա (1)

Երկրորդ պլանի լավագույն կնոջ դեր (Վանդա Սայկս)Ոսկե ազնվամորի, 2006 թվական
Նոմինացիա (1)։

Ամենավատ կնոջ դեր (Ջենիֆեր Լոպես)


== Ծանոթագրություններ ==


== Արտաքին հղումներ ==
Ֆիլմի պաշտոնական կայքը
«Եթե սկուսուրը հրեշ է»(անգլ.) ֆիլմը Internet Movie Database կայքում
Աքվավիթ

Ակվավիթ (akevitt (նորվեգերեն); akvavit (դանիերեն, շվեդերեն); aquavit (անգլերեն)), 37,5—50 % թնդությամբ սկանդինավյան ազգային ալկոհոլային խմիչքներ։ Խմիչքի անվանումը ծագել է լատիներեն aqua vitae արտահայտությունից, որը թարգմանվում է որպես «կյանքի ջուր», «կենդանի ջուր»։


== Պատմական վկայություններ ==
Աքվավիթ բառի ամենահին գրային կիրառությունը (բառացի "Aqua vitæ") հայտնաբերվել է Բերգեն քաղաքի Բերգենհուն ամրոցի դանիական իշխանի նամակում գտնված Տրոնհեյմ քաղաքում։ Այդ գրությունը թվագրվում է 1531 թվականի ապրիլի 13-ին։


== Պատրաստման եղանակ ==
Ակվավիտը պատրաստում են էթիլային սպիրտի հիման վրա, որն էլ ստանում են կարտոֆիլից, ցորենից վրան ավելացրած շաքար։ Այն պահվում է կաղնու, խերեսի կամ կոնյակի տակառների մեջ 3-ից 12 տարի։ Սովորաբար աքվավիթը ունենում է ծղոտի գույնից մինչև ոսկեզօծ գույնի, երբեմն մուգ։ Որոշ տեսակներ անգույն են լինում։ Առավել մուգ գույնը հուշում է արտադրանքի երկար պահման մասին։


== Արտադրություն ==
Դանիան հանդիսանում է աքվավիթի հիմնական մատակարարը համաշխարհային շուկայում։ Սակայն նորվեգական աքվավիթը շուկայում ունի իր ուրույն տեղը։ Նորվեգական 1 լիտր աքվավիթը կարող է արժենալ մինչև 1000 նորվեգական կռոն, իսկ սովորաբար՝ 500-600 կրոն։
Ամենահայտնի նորվեգական աքվավիթը Linie Aquavit-ն է։ Լինե տերմինը նշանակում է, որ խմիչքը անցել է հասարակածը։ Այս տեսակի աքվավիթը հայտնի է դառել այն բանով, որ սկզբում խմիչքը ծովով տանում են դեպի Հարավային կիսագունդ և հետ բերում, այսինքն՝ այն 2 անգամ հատում է հասարակածը։ Շնորհիվ անընդհատ շարժման՝ խմիչքը ներքաշում է փայտի բույրը։ Այս գործընթացից հետո խմիչքը շշալցվում է և հանվում վաճառքի։


== Օգտագործման եղանակ ==
Աքվավիթը ընդունված է օգտագործել սառը տեսքով կամ նույնիսկ մատուցել սառեցված ձևով մինչև −18 °C:


== Ծանոթագրություններ ==


== Արտաքին հղումներ ==
Օլբորգի աքվավիթը: Archived 2007-09-04 at the Wayback Machine.(անգլ.)
Norske Akevitters Venner (NAV). Աքվավիթի նորվեգական ընկերները:(նորվ.)
Վալերիուս Մարցիալիս

Մարկուս Վալերիուս Մարցիալիս (լատ.՝ Marcus Valerius Martialis, ոչ վաղ քան մարտ 38 և ոչ ուշ քան մարտ 41, Աուգուստա Բիլբիլիս, Hispania Tarraconensis - 104, Աուգուստա Բիլբիլիս, Conventus Caesaraugustanus), ականավոր հռոմեացի բանաստեղծ, էպիգրամի վարպետ։ Իր կյանքի ընթացքում հրատարակել է 14 գրքից բաղկացած էպիգրամների ժողովածու՝ շուրջ 1200 էպիգրամ։


== Կենսագրություն ==
Ծնունդով իսպանական Բիլբիլիս քաղաքից էր, որը գտնվում է Գիբերի վտակ (այժմ՝ Էբրո) Սալոն (այժմ՝ Խալոն) գետի վրա։ Ծննդյան թիվը վերականգնվում է էպիգրամներից մեկի (X 24) հիման վրա, որը գրվել է 90-ականների վերջին, որտեղ Մարցիալը նշում է իր ծննդյան օրը՝ մարտի 1-ը և նշում, որ լրանում է իր 57 տարին։
Իր բանաստեղծություններում Մարցիալը հաճախ է նշել իր հայրենիքը։ Բիլբիլիսում սովորել է քերականություն և հռետորություն։ 64 թվականին (հավանաբար փաստաբանի մասնագիտություն ստանալու համար) ուղևորվել է Հռոմ։ Մայրաքաղաքում կապեր է հաստատել իր հայտնի հայրենակիցների՝ Սենեկայի և նրա զարմիկ, բանաստեղծ Լուկանոսի հետ։ Սա Ներոնի կառավարման վերջին ժամանակաշրջանն էր։ 65 թվականին հականերոնական դավադրության բացահայտումից հետո Լուկանոսը և Սենեկան կայսեր հրամանով ինքնասպան են եղել՝ կտրելով երակները։ Մարցիալիսի կյանքն ավելի է վատթարացել։ Երկար ժամանակ նա վարել է քիչ ապահովված կյանք, գրեթե աղքատ։


== Ծանոթագրություններ ==
Վաչկովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՎաչկովոՎաչկովո (ռուս.՝ Вачково), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 30 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գիտական կոչում

Գիտական կոչում, շնորհվում է գիտական աշխատողներին, ըստ նրանց կատարած մանկավարժական կամ գիտահետազոտական աշխատանքների։ Բարձրագույն ուսումնական հաստատությունների գիտական կոչումների օրինակ են ասիստենտը, դոցենտը և պրոֆեսորը, ԳՏԻ-ներում՝ կրտսեր գիտական աշխատող, ավագ գիտական աշխատող, պրոֆեսոր։ ժամանակակից երկրներում տարածված են պրոֆեսոր, ադյունկտ-պրոֆեսոր, ասիստենտ-պրոֆեսոր, դասատու գիտության կոչումները։
Միջնադարյան Հայաստանում գիտության կոչում էր վարդապետը, որ ստանում Էին հոգևոր դպրոցներում։ Վանական բարձր դպրոցները տալիս Էին նաև մասնագիտական գիտական կոչումներ, որոնք կապված Էին տվյալ դպրոցի անվան հետ և ավանդաբար պահպանվել են դարեր շարունակ։ Սյունյաց դպրոցն ավարտած աշակերտները ստացել են քերթող, Արագածոտնինը՝ իմաստասեր, Կիլիկիայի Քեսան գավառի Կարմիր վանքի դպրոցինը՝ շնորհալի տիտղոսները։ Գլաձորի դպրոցի աշակերտները իրենց անվանի մարդկանց «անհաղթ փիլիսոփա» են կոչել։ Այդ անվանումները հիմնականում կապված Էին դպրոցներում դասավանդող նշանավոր ուսուցիչների անվան կամ նրանց ստացած տիտղոսների հետ։
Ստոլ (գյուղ)

Ստոլ, գյուղ Սերբիայի Հանրապետության հարավ-արևելքում, Բաբուրսնիցա շրջանում։


== Ծանոթագրություններ ==
Սուլֆինաթթուներ

Սուլֆինաթթուներ, ծծմբային թթվի օրգանական ածանցյալները՝ RS(0)0H, որտեղ R-ը ալկիլ կամ արիլ ռադիկալ է։ Ճարպային շարքի սուլֆինաթթուները քիչ կայուն, օդում հեշտ օքսիդացող նյութեր են, արոմատիկ սուլֆինաթթուները համեմատաբար կայուն են, սակայն պահելիս նույնպես քայքայվում են։ Տաքացնելիս սուլֆինաթթուները վերածվում են սուլֆաթթուների խառնուրդի և նրանց թիոեթերների։ Սուլֆինաթթուների ստացման հիմնական եղանակը թթվային միջավայրում ցինկով սուլֆաթթուների քլորանհիդրիդների վերականգնման ռեակցիան է․ 
  
    
      
        R
        
          S
          
            2
          
        
        C
        +
        
          H
          
            2
          
        
        >
        R
        S
        (
        0
        )
        H
        +
        H
        C
      
    
    {\displaystyle RS_{2}C+H_{2}>RS(0)H+HC}
   Սուլֆինաթթուները ջրածնի պերօքսիդի, ազոտական թթվի, պերմանգանատի և այլ օքսիդիչների հետ փոխազդելիս օքսիդանում են մինչև սուլֆաթթուներ, հալոգենների հետ առաջացնում են սուլֆաթթուների հալոգենանհիդրիդներ։ Սուլֆինաթթուների ածանցյալներից հայտնի են հալոգենանհիդրիդները, եթերները և այլն։ Եթերներն օպտիկապես ակտիվ են։
Ջուցա 1-ին (գետ)

Ջուցա 1-ին (ռուս.՝ Джуца 1-я), գետ Ռուսաստանում, հոսում է Ստավրոպոլի երկրամաս և Կարաչայ-Չերքեզիայի Հանրապետությունում:Գետաբերանը տեղակայված է Ջուցա գետի ձախ ափին՝ 7,5 կմ հեռավորության վրա։ Գետի երկարությունը 19 կմ է։ Ավազանի տարածքը 39,7 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Պոդկումոկ գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000512108200001875
Հիդրոլոգիական ուսումնասիրությունների կոդը - 108200187
Ավազանի կոդը - 07.01.00.005
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ախմատ (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ԱխմատԱխմատ (ռուս.՝ Ахмат), գյուղ Ռուսաստանի Սարատովի մարզի Կրասնոարմեյսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թուրնոն սյուր Ռոն (շրջան)

Թուրնոն սյուր Ռոն (ֆր.՝ Tournon-sur-Rhône), շրջան (ֆր.՝ Arrondissement) Ֆրանսիայի Ռոն Ալպեր երկրամասում։ Շրջանի դեպարտամենտ՝ Արդեշ։ Սուպերֆեկտուրա՝ Թուրնոն սյուր Ռոն։ Շրջանի բնակչությունը 2006 թվականին կազմել է 131.292 մարդ։ Բնակչության խտությունը կազմում է 71 մարդ/կմ2։ Շրջանի տարածքը կազմում է 1858 կմ2։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Թուրնոն սյուր Ռոն շրջան (ֆր.)


== Ծանոթագրություններ ==
Պրոկոպիս Պավլոպուլոս

Պրոկոպիս Պավլոպուլոս (հուն․՝ Προκόπης Παυλόπουλος, հուլիսի 10, 1950(1950-07-10), Կալամատա, Պելոպոնես), Հունաստանի Հանրապետության նախագահ ( 2015 թվական- ներկա), հույն իրավաբան, պրոֆեսոր, քաղաքական գործիչ։ 2004–2009 թվականներին եղել է Հունաստանի ներքին գործերի նախարար։
2015 թվականի փետրվարի 18-ին հունական պառլամենտի կողմից ընտրվել է Հունաստանի նախագահ 233 ձայնով։ Պավլոպուլոսը նախագահի պաշտոնը կստանձնի մարտի 13-ին։


== Կենսագրություն ==


=== Կրթություն ===
1968 թվականին ավարտել է Աթենքի համալսարանի իրաբավանության բաժինը։ 1977 թվականին Փարիզի Սորբոնի համալսարանի կողմից ստացել է հանրային իրավունքի ոլորտում դոկտորի աստիճան։ Զբաղվել է գիտական գործունեությամբ, մի շարք գրքերի հեղինակ է։ «Նոր ժողովրդավարություն» կուսակցության կողմից առաջադրվելով՝ 1996 թվականին ընտրվել է Հունաստանի խորհրդարանի պատգամավոր, այնուհետև վերընտրվել է 2000, 2004, 2007, 2009 և 2012 թվականներին։


== 2015 թվականի նախագահական ընտրություններ ==
2015 թվականի փետրվարի 18-ին Հունաստանի խորհրդարանը երկրի նախագահ է ընտրել ներքին գործերի նախկին նախարար 65-ամյա Պրոկոպիս Պավլոպուլոսին։ Քվեարկության ընթացքում նրա թեկնածությանը աջակցել է ավելի քան 180 պատգամավոր, ինչն ապահովել է առաջին փուլում նրա նախագահ ընտրվելուն։ Ընտրությունների ընթացքում հաղթանակ տարած Պավլոպուլոսը նախագահի պաշտոնը կստանձնի մարտ ամսին, երբ կավարտվի 85-ամյա Կառլոս Պավլոպուլոսի նախագահության հինգ տարին։


== Ծանոթագրություններ ==


== Արտաքին հղումներ ==
Պաշտոնական կայք Archived 2015-02-21 at the Wayback Machine.
(4893) Սեյտեր

(4893) Սեյտեր (անգլ.՝ Seitter), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 9-ին Էրիկ Էլստի և Վիոլետա Իվանովայի կողմից Սմոլյանում։
Միջին հեռավորությունը Արեգակից կազմում է 3,148673 ա. մ., առավելագույնը մոտենում է 2,8734 ա. մ. հեռավորության վրա և հեռանում 3,424 ա. մ.։ Արեգակի շուրջ մեկ ամբողջական պտույտ է կատարում 2040,75 երկրային օրվա ընթացքում, իր ուղեծրով շարժվելով միջինում 0,176406 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4893) Սեյտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կինը լուսամուտի մոտ (կտավ)

«Կինը լուսամուտի մոտ» (անգլ.՝ La Donna della Finestra կամ The Lady of Pity), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1879 թվականին։ Ներկայումս նկարը գտնվում է Ֆոգ պատկերասրահի հավաքածուում։


== Տեղեկություն նկարի մասին ==

Նկարի վրա աշխատանքն սկսվել է դեռևս 1870 թվականին։ Ռոսսետտին կատարել է աշխատանքի բազմաթիվ էսքիզներ պաստեղով և մատիտներով, որոնք որոշ քննադատների կարծիքով ավելի արտահայտիչ են եղել, քան վերջնական կտավը, որի վրա աշխատանքը նկարիչն ավարտել է 1879 թվականին։ Նկարչի եղբայր Ուիլյամ Մայքլ Ռոսսետտին նկարը բնութագրել է որպես իր եղբոր «ամենահասուն նկարներից» մեկը, միաժամանակ «խորը և  զուսպ»։ Նկարի համար բնորդուհի է դարձել Ջեյն Մորիսը։
Նկարը Դանթե Ալիգիերիի «Նոր կյանք» ժողովածու բանաստեղծություններից մեկի պատկերազարդումն է։ Սյուժեի համաձայն՝ Դանթեն սգում է Բեատրիչեի մահը՝ անցնելով նրա տան մոտով, և անսպասելիորեն հայացքը հանդիպում է լուսամուտի մոտ նստած մի կնոջ։ Այդ կնոջ հայացքը լի էր նրա հանդեպ խղճահարությամբ և բարեգթությամբ, և Դանթեն գրեթե սիրահարվում է նրան։ Բանաստեղծության մեջ կինը հետագայում հանդիսանում է փիլիսոփայության մարմնավորումը, սակայն Ռոսսետտիի նկարում նա չի գնում դեպի այլաբանություն կամ որևէ այլ վերացական անձնավորում. նկարի հերոսուհին սովորական կին է, որը նայում է լուսամուտից, սակայն հոգևոր պլանում նա գթասրտության լեդին է։ Նկարում առկա է նաև նկարչի կենսագրության արտացոլում. Ջեյն Մորիսը դարձել է նրա մխիթարությունը կնոջ՝ Էլիզաբեթ Սիդալի մահից հետո։ 
1879 թվականին նկարը ձեռք է բերել Ֆրեդերիլ Էլլիսը, 1885 թվականին դրվել է աճուրդի։ 1943 թվականին աշխատանքը պատկանել է Ֆոգ պատկերասրահին։

		
		
		
		


== Ծանոթագրություններ ==
Նանա Ալեքսանդրիա

Նանա Ալեքսանդրիա (վրաց.՝ ნანა ალექსანდრია, հոկտեմբերի 13, 1949, Փոթի, Վրացական Խորհրդային Սոցիալիստական Հանրապետություն), վրացի շախմատիստուհի, գրոսմայստեր (1976), ԽՍՀՄ սպորտի վաստակավոր վարպետ։


== Կենսագրություն ==
Նանա Ալեքսանդրիան ծնվել է 1949 թվականին Վրացական Խորհրդային Սոցիալիստական Հանրապետության Փոթի նավահանգստային քաղաքում։ Ստացել է լրագրողական կրթություն։ 1975 և 1981 թվականներին մասնակցել է շախմատի աշխարհի առաջնություններին։
1963 թվականին առաջին անգամ մասնակցել է ԽՍՀՄ առաջնությանը և երեք անգամ դարձել ԽՍՀՄ չեմպիոն (1966, 1968, 1969)։ Համաշխարհային օլիմպիադաների բազմակի հաղթող է (1969-1980)։ 1967-1990 թվականներին՝ շախմատի աշխարհի առաջնությունների մասնակից։ Ավելի քան 20 միջազգային մրցաշարի հաղթող։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Նանա Ալեքսանդրիայի անձնական քարտը «365chess.com» կայքում
Նանա Ալեքսանդրիայի անձնական քարտը «OlimpBase.org» կայքում
Ժողովածու (2756)

Ժողովածու (2756), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2756 թվի տակ։ Ձեռագիրը գրվել է 13-րդ դարում ենթադրաբար Սիմէոն գրիչի կողմից Ս. Վասիլում։ Ստացողը եղել է Վարդեմայր Կողբացին։ Գրված է թղթի վրա, որն ունի 23.8X16.3 չափս։ Ձեռագիրը կազմված է 108 թերթից։ Գրված է միասյուն բոլորգրով։ Կազմը` ստվարաթուղթ։ Հիշատակարաններ գրչի՝ 31ա, 59բ, 74ա և այլուր, հետագայի՝ 74ա և այլուր (15-16-րդ դդ․):


== Բովանդակություն ==
Ճառք (Եփրեմ, Զաքարիա կթղ., Եղիշէ, Ոսկեբերան, Եւսբ. Աղէքսանդրացի, Կիւրեղ Երուսաղէմացի, Յակ. Սրճեցի)։
Յաղագս տապանակի։
Ննջումն Աստուածածնի։
Յաղագս երևման խաչին ի Վարագ։
Գիւտ խաչին։
Գիւտ բևեռաց խաչին։
Պատմութիւն առաքելոյն Թադէոսի։


== Ծանոթագրություններ ==
Ռոգոզնա (գյուղ, Լյուբարսկի շրջան)

Անվան այլ կիրառումների համար տե՛ս՝ ՌոգոզնաՌոգոզնա (ուկրաիներեն՝ Рогізна), գյուղ Ուկրաինայի Ժիտոմիրի մարզի Լյուբարսկի շրջանում։
2001 թվականի տվյալներով Ռոգոզնա գյուղում բնակվում էր 284 մարդ։ Բնակավայրը զբաղեցնում է 11439 կմ² տարածք։ Բնակչության խտությունը կազմում էր 24,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)